ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో కనీస మద్దతు ధర కార్యకలాపాలు
గత ఏడాదితో పోలిస్తే 20.18% పెరిగిన వరి సేకరణ
ఖరీఫ్ మార్కెటింగ్ సీజన్ సేకరణ కార్యకలాపాలలో భాగంగా కనీస మద్దతు ధరతో రూ. 42422. 40 కోట్ల మేరకు లబ్ధి పొందిన సుమారు 18.91 లక్షల వరి రైతులు
ప్రస్తుత ఖరీఫ్ మార్కెటింగ్ సీజన్  2020-21కి గాను ప్రభుత్వం ఖరీఫ్ 2020-21 పంటలను ప్రస్తుతం ఉనికిలో ఉన్న కనీస మద్దతు ధరల పథకానికి అనుగుణంగా కనీస మద్దతు ధరను చెల్లించి రైతుల నుంచి పంటను సేకరిస్తోంది. గత ఏడాది కూడా ఇదే విధంగా ప్రభుత్వం పంట సేకరణను జరిపింది.
ఖరీఫ్ 2020-21లో వరి సేకరణ పంజాబ్, హర్యానా, ఉత్తర్ ప్రదేశ్, ఉత్తరాఖండ్, తమిళనాడు, చండీగఢ్, జమ్ము&కాశ్మీర్, కేరళ, గుజరాత్, ఆంధ్రప్రదేశ్ వంటి రాష్ట్రాలు/ కేంద్ర పాలిత ప్రాంతాలలో వేగంగా సాగుతోంది. గత ఏడాది ఇదే కాలంలో సేకరించిన 186.97 లక్షల మెట్రిక్ టన్నులతో పోలిస్తే ఈ ఏడాది 20.18% ఎక్కువగా 03.11.2020వరకు 224.70 లక్షల మెట్రిక్ టన్నుల వరిని ప్రభుత్వం కొనుగోలు చేసింది. కొనుగోలు చేసిన మొత్తం 224.70 లక్షల మెట్రిక్ టన్నులలో కేవలం పంజాబ్ 158.47 మెట్రిక్ టన్నులతో దోహదం చేసింది. ఇది మొత్తం సేకరణలో 70.52%గా ఉంది.
కొనసాగుతున్న సేకరణలో భాగంగా సుమారు 18.91 లక్షల రైతులు రూ. 42422.49 కోట్లు మేరకు కనీస మద్దతు ధర రూపంలో బ్ధిపొందారు.
రాష్ట్రాల ప్రతిపాదనల ఆధారంగా, ప్రస్తుత ఖరీఫ్ మార్కెటింగ్ సీజన్ 2020లో తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర్ ప్రదేశ్, ఒడిషా, రాజస్థాన్, ఆంధ్ర ప్రదేశ్లలో ధర మద్దతు పథకం  కింద 45,10 లక్షల మెట్రిక్ టన్నుల పప్పు ధాన్యాలు, నూనె విత్తనాలను సేకరించేందుకు అనుమతించారు. అలాగే, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాల నుంచి 1.23 లక్షల మెట్రిక్ టన్నుల కొబ్బరి ను సేకరించేందుకు అనుమతి జారీ చేశారు. పప్పు ధాన్యాలు, నూనెవిత్తనాలు, కొబ్బరిని పిఎస్ ఎస్ కింద సేకరించేందుకు రాష్ట్రాలు/ కేంద్ర పాలిత ప్రాంతాల నుంచి ప్రతిపాదనలను అందుకున్నాక ఆమోదాన్ని తెలుపనున్నారు. తద్వారా నాణ్యత ఆధారంగా వర్గీకరించిన పంటలకు ఆయా రాష్ట్రాలలో/ కేంద్ర పాలిత ప్రాంతాలలో ధరలు 2020-21 పంటకాలంలో మార్కెట్ ధరలు కనీస మద్దతు కన్నా తగ్గితే కనీస మద్దతు ధరను నమోదు చేసుకున్న రైతులకు కేంద్ర నోడల్ ఏజెన్సీల ద్వారా రాష్ట్రం నామినేట్ చేసిన సేకరణ ఏజెన్సీల ద్వారా ప్రత్యక్షంగా నోటిఫై చేస్తారు.
నోడల్ ఏజెన్సీల ద్వారా ప్రభుత్వం 03.11.2020 వరకు రూ. 100.11 కోట్ల విలువతో 18523.69 మెట్రిక్ టన్నుల పెసరపప్పు, మినపపప్పు, వేరుశనగ కాయలు, సోయాబీన్ను సేకరించి తమిళనాడు, మహారాష్ట్ర, గుజరాత్, హర్యానా, రాజస్థాన్లోని 11243మంది రైతులకు లబ్ధి చేకూర్చింది. అలాగే, కర్ణాటక, తమిళనాడులలో 3961మంది రైతులకు లబ్ధి చేకూరుస్తూ రూ. 52.40 కోట్ల కనీస మద్దతు ధర గల 5089 మెట్రిక్ టన్నుల కొబ్బరిని సేకరించింది. కొబ్బరి, మినపప్పు విషయంలో, ప్రధానంగా ఈ పంట పండించే రాష్ట్రాలలో ధరలు కనీస మద్దతు ధరకన్నా ఎక్కువగా ఉన్నాయి. ఖరీఫ్ పప్పు ధాన్యాలు, నూనెవిత్తనాల రాక ఆధారంగా నిర్ణయించిన తేదీల నుంచి సేకరణను ప్రారంభించేందుకు ఆయా రాష్ట్రాలు/ కేంద్ర ప్రభుత్వ ప్రాంత ప్రభుత్వాలు తగిన ఏర్పాట్లు చేస్తున్నాయి.
ఇక, పంజాబ్, హర్యానా, రాజస్థాన్, మధ్య ప్రదేశ్, తెలంగాన రాష్ట్రాలలో కనీస మద్దతు ధర కింద పత్తి విత్తనాల సేకరణ సాఫీగా సాగుతోంది. దాదాపు 147480 మంది రైతులకు లబ్ధిని చేకూరుస్తూ రూ. 224235 లక్షల విలువైన 770802 పత్తి బేళ్ళను 03.11.2020 వరకు సేకరించారు.
ఆర్థిక మంత్రిత్వ శాఖ
జమ్ము&కశ్మీర్, లద్దాఖ్లో "సబ్ కా విశ్వాస్ " పథకం కింద దరఖాస్తుల దాఖలు గడువు డిసెంబర్ 31 వరకు పెంపు
కొత్తగా ఏర్పడిన జమ్ము&కశ్మీర్, లద్దాఖ్ కేంద్ర పాలిత ప్రాంతాల్లో వ్యాపారాలు, పరిశ్రమలకు బాసటగా నిలిచేలా కేంద్ర ప్రభుత్వం కీలక నిర్ణయం తీసుకుంది. అర్హులైన పన్ను చెల్లింపుదారుల కోసం, "సబ్ కా విశ్వాస్ " పథకం -2019ను ఈ ఏడాది డిసెంబర్ 31వ తేదీ వరకు పొడిగించింది.
అమల్లో ఉన్న సమయంలో ఈ పథకాన్ని పొందడంలో నిజమైన ఇబ్బందులు ఎదుర్కొన్న రెండు యూటీల పన్ను చెల్లింపుదారులకు ఈ నిర్ణయం గొప్ప ఊరటగా మారనుంది. గత పన్ను వివాదాలను పరిష్కరించుకోవడానికి వారికి ఇది కొత్త అవకాశంగా మారుతుంది.
ఎస్వీఎల్డీఆర్ఎస్ పథకాన్ని 2019 సెప్టెంబర్ 1వ తేదీన ప్రవేశపెట్టారు. కేంద్ర ఎక్సైజ్, సేవా పన్ను వంటివాటికి సంబంధించిన వివాదాలను తగ్గించే లక్ష్యంతో దీనిని తీసుకొచ్చారు. దీనివల్ల పన్ను చెల్లింపుదారులు జీఎస్టీపై దృష్టి పెట్టడానికి వీలవుతుంది. వివాదాస్పద పన్ను మొత్తాల్లో 70-40 శాతం చెల్లించేలా ఈ పథకం పన్ను చెల్లింపుదారులకు ఉపశమనం కల్పించడంతోపాటు, వడ్డీ, జరిమానాలను పూర్తిగా మాఫీ చేసింది. 30.06.2020తో ఈ పథకం గడువు ముగిసింది.
కొవిడ్ ప్రభావంలోనూ, ఎస్వీఎల్డీఆర్ఎస్ అద్భుతమైన ప్రతిస్పందనలు అందుకుంది. రూ.89,823 కోట్ల పన్ను బకాయిలకు సంబంధించి 1,89,225 డిక్లరేషన్లు అందాయి. మొత్తం రూ.27,866 కోట్లు ఖజానాకు చేరాయి. పరోక్ష పన్నుల చరిత్రలోనే ఇది అత్యుత్తమ పనితీరు.
ఈ పథకం పొడిగింపు నిర్ణయంతో, దేశంలోని ఇతర ప్రాంతాల్లో ఉన్న పన్ను చెల్లింపుదారులతో సమానంగా ప్రయోజనం పొందడానికి జమ్ము&కశ్మీర్, లద్దాఖ్ పన్ను చెల్లింపుదారులకు కూడా అవకాశం దక్కినట్లయింది. పథకం పొడింగింపునకు సంబంధించిన సవివర మార్గదర్శకాలు త్వరలోనే విడుదలవుతాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
దేశంలో వేగంగా మారుతున్న భవిష్యత్తు అవసరాల కోసం డిఎస్టి కృషి చేస్తోంది: డిఎస్టి సెక్రటరీ ప్రొఫెసర్ అశుతోష్ శర్మ
"సైన్స్, సాంకేతికత మరియు నూతన ఆవిష్కరణలు చాలా విస్తృతమైన ప్రయోజనాలను కలిగి ఉంటాయి. ఆర్ధిక వ్యవస్థ అభివృద్ధికి మరియు దేశ శ్రేయస్సు కోసం వీటిని కార్పొరేట్లు, విధాన నిర్ణేతలు మరియు సంస్థలు ఉపయోగించడం అవసరం": డాక్టర్ కృష్ణమూర్తి సుబ్రమణియన్, చీఫ్ ఎకనామిక్ అడ్వైజర్ ,జీవోఐ
ఇటీవల 50వ వార్షికోత్సవం జరుపుకున్న నేపథ్యంలో డిఎస్టి ఏర్పాటు చేసిన వెబ్నార్లో సైన్స్ అండ్ టెక్నాలజీ  కార్యదర్శి ప్రొఫెసర్ అశుతోష్ శర్మ పాల్గొన్నారు. ఆ కార్యక్రమంలో ఆయన మాట్లాడుతూ.. ఆవిష్కరణ, స్టార్టప్లకు అధిక ప్రాధాన్యత ఇవ్వడం, సైన్స్, టెక్నాలజీ మరియు ఇన్నోవేషన్లను ఉపయోగించడం ద్వారా కొత్త ఉద్యోగాలు మరియు సంపదను సృష్టించవచ్చని చెప్పారు. అతి వేగంగా మారుతున్న దేశ భవిష్యత్ అవసరాల కోసం డిఎస్టి కృషి చేస్తోందన్నారు.
"సైన్స్తో పాటు టెక్నాలజీలకు సంబంధించిన అన్ని రంగాలలో సామర్థ్యాన్ని అభివృద్ధి చేయడానికి డిఎస్టి కృషి చేస్తోంది. గత ఐదేళ్ళలో, మా బడ్జెట్ రెట్టింపు అయ్యింది. అందువల్ల మేము భవిష్యత్తు కోసం ఆవిష్కరణలను ఉపయోగించుకునే దిశగా దేశానికి సహాయపడటానికి సైన్స్, టెక్నాలజీ మరియు ఇన్నోవేషన్ రంగంలో మరింత అన్వేషించగలుగుతున్నాం"అని నేషనల్ కౌన్సిల్ ఫర్ సైన్స్ & టెక్నాలజీ కమ్యూనికేషన్ వెబ్నార్లో ప్రొఫెసర్ శర్మ తెలిపారు. డీఎస్టీ గోల్డెన్ జూబ్లీ డిస్కోర్స్ సిరీస్లో భాగంగా "అన్ ది అదర్ సైడ్ ఆఫ్ పాండమిక్" అనే ఆంశంపై విజ్ఞన్ ప్రసార్ నిర్వహించారు.
ఈ సందర్భంగా భారత ప్రభుత్వ ముఖ్య ఆర్థిక సలహాదారు  డాక్టర్ కృష్ణమూర్తి సుబ్రమణియన్ మాట్లాడుతూ.. దేశ నిర్మాణంలో మరియు ఆర్థిక పురోగతిలో సైన్స్ అండ్ టెక్నాలజీ పాత్ర మరియు శరవేగంగా మారుతున్న ప్రస్తుత ప్రపంచంలో ముందుకు వెళ్ళే మార్గంపై చర్చించారు.
దేశ నిర్మాణంలో డిఎస్టి పాత్రను ఆయన అభినందిస్తూ.." దేశ ఆర్థిక వృద్ధిలో ఇన్నోవేషన్ చాలా ముఖ్యమైన అంశం. మేము ఇప్పటివరకు చాలా కృషి చేశాం. అయితే రాబోయే 50 ఏళ్ళ అవసరాల కోణంలో పరిశీలిస్తే.. సైన్స్, టెక్నాలజీ మరియు ఆవిష్కరణలు చాలా విస్తృతమైన ప్రాధాన్యతను కలిగి ఉన్నాయి. కార్పొరేట్లు, విధాన రూపకర్తలు మరియు సంస్థలు ఆ అవసరాన్ని గుర్తుంచుకోవడం చాలా ముఖ్యం. దేశ సమస్యల నివారణతో పాటు ఆర్థిక వృద్ధి మరియు శ్రేయస్సు కోసం పరిశోధనలను కొనసాగించారు. అన్వేషణాత్మక ఆవిష్కరణల్లో అపజయాలు, వైఫల్యాలు ఎదురుకావొచ్చు. అయితే విజయం సాధించాలంటై వైఫల్యాలను ఎదుర్కొనక తప్పదని'' చెప్పారు.
కొన్ని యూరోపియన్, ఇతర దేశాల్లో రెండో దశలో కొరోనా మహమ్మారి తీవ్ర పరిణామాలను చూపుతోంది. అందువల్ల కరోనా సెకండ్వేవ్పట్ల మనం అప్రమత్తతో వ్యవహరించాలని సూచించారు. మాస్క్ను ధరించడంతో పాటు శానిటైజర్లను ఉపయోగించడం, తరచూ చేతులు కడుక్కోవడం, రద్దీ ప్రదేశాలకు దూరంగా ఉండడం,సామాజిక దూరాన్ని పాటించడం వంటి కొవిడ్ మార్గదర్శకాలను ఖచ్చితంగా అనుసరించాలని చెప్పారు.
ఆయుష్
ఆయుష్ 64 పాత్రపై రాష్ట్రీయ ఆయుర్వేద విద్యాపీఠం వెబ్నార్ సిరీస్ను నిర్వహిస్తోంది
ఆయుష్ మంత్రిత్వ శాఖ ఆధ్వర్యంలోని స్వయంప్రతిపత్త సంస్థ అయిన రాష్ట్రీయ ఆయుర్వేద విద్యాపీఠ్  “వాస్తవాల అన్వేషణ- కోవిడ్ 19పై ఆయుష్ 64 పోరాటం"పై సిరీస్ ప్రారంభిస్తోంది. ఈ సిరీస్ మొదటి వెబ్నార్ ఈ రోజు మధ్యాహ్నం 2 గంటలకు ఆయుష్ మంత్రిత్వ శాఖకు చెందిన ఫేస్బుక్ పేజ్ మరియు యూట్యూబ్ ఛానెల్లో ప్రత్యక్ష ప్రసారం చేయబడుతుంది.
లక్షణం లేని, తేలికపాటి మరియు మితమైన కొవిడ్-19 వైరస్ చికిత్సలో ఆయుష్ 64 ఉపయోగకరంగా ఉందని ఆయుష్ మంత్రిత్వ శాఖ ఇటీవల ప్రకటించడం గమనించదగినది. గృహ ఆధారిత చికిత్స కోసం ఆయుష్ 64 యొక్క సమర్థత దేశంలో ప్రబలంగా ఉన్న కొవిడ్ పరిస్థితిలో అన్నింటికన్నా ముఖ్యమైనది.
విస్తృతమైన శాస్త్రీయ అధ్యయనం తరువాత, ఆయుష్ 64 పాలీ హెర్బల్ ప్రామాణిక సంరక్షణకు అనుబంధంగా లక్షణరహిత, తేలికపాటి మరియు మితమైన కొవిడ్-19 వైరస్ చికిత్సలో ఉపయోగపడుతుందని మరియు ఎస్వోసీతో పోలిస్తే ఆస్పత్రిలో ఉండాల్సిన అవసరాన్ని గణనీయంగా తగ్గిస్తుందని వెల్లడయింది.
ఈ నేపథ్యంలోనే రాష్ట్రీయ ఆయుర్వేద విద్యాపీఠం  ఈ వెబ్నార్ సిరీస్ను ప్రారంభించింది. కోవిడ్ -19 నిర్వహణలో ఈ ప్రత్యేకమైన సూత్రీకరణ పాత్ర గురించి ప్రజలలో ప్రామాణికమైన సమాచారాన్ని అందించడం ఈ వెబ్నార్ యొక్క లక్ష్యం.
ఈ సిరీస్లో ఆయుష్ 64 చికిత్సా ప్రయోజనం మరియు ఇతర సంబంధిత అంశాలపై తమ అనుభవాలని నిపుణులు పంచుకుంటారు. నేటి మొదటి నిపుణుల ప్రసంగం న్యూ ఢిల్లీలోని సెంట్రల్ ఆయుర్వేద పరిశోధనా సంస్థ డైరెక్టర్  డాక్టర్ భారతి చేత ఇవ్వబడుతుంది.
ఈ వెబ్నార్ను ఫేస్బుక్ పేజీ  మరియు ఆయుష్ మంత్రిత్వ శాఖకు చెందిన యూట్యూబ్లో ప్రత్యక్షంగా చూడవచ్చు.
ఈశాన్య ప్రాంత అభివృద్ధి మంత్రిత్వ శాఖ
వైద్య పరికరాలు, నిత్యావసర సరకుల తో సహా ఈశాన్య రాష్ట్రాలకు రెగ్యులర్గా అందుతున్న విమాన సరకు రవాణా సేవలు : డాక్టర్ జితేంద్ర సింగ్
వైద్య పరికరాలు, నిత్యావసర సరకుల తో సహా ఈశాన్య రాష్ట్రాలకు రెగ్యులర్గా విమాన సరకు రవాణా సేవలు చేరుతున్నట్టు ఈశౄన్య ప్రాంత అభివృద్ధి, కేంద్ర సహాయ మంత్రి , , సిబ్బంది వ్యవహారాలు, ప్రజా ఫిర్యాదులు, పెన్షన్లు, అణు ఇంధనం, అంతరిక్ష వ్యవహారాలు,ప్రధానమంత్రి కార్యాలయ సహాయ మంత్రి డాక్టర్ జితేంద్ర సింగ్ చెప్పారు. ఈశాన్య ప్రాంతంలో దేనికీ కొరత లేదని ,భవిష్యత్తులో కూడా కొరత ఉండదని చెప్పారు.
(ఇందుకు సంబంధించిన వివరాలు మీడియాకు తెలియజేస్తూ డాక్టర్ జితేంద్ర సింగ్, లాక్డౌన్ ప్రకటించిన అనంతరం ప్రధానమంత్రి శ్రీనరేంద్ర మోదీ చొరవ మేరకు ఈశాన్య ప్రాంతం, అలాగే దూరంగా ఉన్న కేంద్ర పాలిత ప్రాంతాలైన జమ్ము కాశ్మీర్, లద్దాక్, ఇతర దీవుల భూభాగాలకు నిత్యావసర సరఫరాలు తీసుకెళ్లే సరకు రవాణా విమానాలను ప్రాధాన్యతా ప్రాతిపదికన నడపాలని నిర్ణయించడం జరిగిందన్నారు. ఎయిర్కార్గో విమానాలను ఎయిర్ ఇండియతోపాటు ఇండియన్ ఎయిర్ ఫోర్స్ నడుపుతున్నట్టు ఆయన తెలిపారు.
ఎయిర్ ఇండియా ద్వరా తొలి కార్గో సరకు రవాణా విమానం మార్చి 30 అర్థరాత్రి గౌహతి విమానాశ్రయంలో దిగిందని, ఆ పక్కరోజే అంటే 31 మార్చిన ఇండియన్ ఎయిర్ ఫోర్స్ కార్గో విమానం దిమాపూర్ విమానాశ్రయంలో దిగిందని చెప్పారు. అప్పటి నుంచి ఎయిర్ కార్గో సేవలు నిరంతరాయంగా కొనసాగుతున్నాయన్నారు. దీనితో నాగాలాండ్ ఇప్పటికే మూడు పెద్ద కార్గో లలో సరకులు అందుకున్నదని , మణిపూర్ మూడు ఎయిర్ కార్గోలలో సరకులు అందుకున్నదని చెప్పారు.
ఇక ముఖానికి వాడే మాస్క్లకు సంబంధించి మాట్లాడుతూ డాక్టర్ జితేంద్ర సింగ్, 30,000 ఎన్ -95 మాస్క్లు పంపిణీకోసం ఇప్పటికే గౌహతికి చేరాయని చెప్పారు. ఇదిలా ఉండగా మాస్క్లు,శానిటైజర్లు తయారు చేసేందుకు ముందుకు వచ్చిన స్వయం సహాయక బృందాలను ఆయన అభినందించారు.
ఇక ముందు కూడా ఏదైనా అవసరం ఏర్పడితే ఎయిర్ కార్గో విమానాలను పంపే ఏర్పాటు చేసినట్టు తెలిపారు. సరకు రవాణా పరిమాణాన్ని బట్టి ఎయిర్ ఇండియా, ఇండియన్ ఎయిర్ ఫోర్సులు పరస్పర సమన్వయంతో కలిసి పనిచేస్తూ సరకు రవాణాకు నిర్ణయం తీసుకుంటున్నాయన్నారు. అన్ని రాష్ట్ర ప్రభుత్వాలతో ప్రభుత్వం ఎప్పటికప్పుడు సంప్రదిస్తూ పరిస్థితిని నిరంతరం గమనిస్తున్నదని,ఇందుకు ఒక యంత్రాంగం ఏర్పాటైందని చెప్పారు.
అలాగే దేశ ఈశాన్య ప్రాంతం వెంట గల 5,500 కిలోమీటర్ల అంతర్జాతీయ సరిహద్దులను పూర్తిగా మూసివేసినట్టు డాక్టర్ జితేంద్ర సింగ్ తెలిపారు. కరోనా వైరస్ వ్యాప్తిని అరికట్టడానికి ఇది ఉపకరించినట్టు ఆయన తెలిపారు.
ప్రధాన మంత్రి కార్యాలయం
భూకంపం కారణం గా సిరియా లో ప్రాణనష్టం వాటిల్లినందుకు సంతాపాన్ని తెలిపిన ప్రధాన మంత్రి
భూకంపం కారణం గా సిరియా లో ప్రాణ నష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. సిరియా ప్రజల దుఃఖం లో మేం సైతం పాలుపంచుకొంటున్నాం; ఈ కష్ట కాలం లో సహాయాన్ని అందించడాని కి మేం కట్టుబడి ఉన్నాం అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘విధ్వంసకారి భూకంపం సిరియా ను కూడా ప్రభావితం చేసిందన్న సంగతి ని తెలుసుకొని తీవ్రమైన దు:ఖం కలిగింది. బాధిత కుటుంబాల కు నేను హృదయ పూర్వక సంతాపాన్ని తెలియ జేస్తున్నాను. మేము సిరియా ప్రజల దుఃఖం లో పాలుపంచుకోవడం తో పాటుగా ఈ కష్టకాలం లో సహాయాన్ని అందించడానికి కట్టుబడి ఉన్నాం.’’ అని పేర్కొన్నారు.
మహిళా, శిశు అభివృద్ధి మంత్రిత్వ శాఖ
పాఠశాల పిల్లలలో పోషకాహార లోపం
ఆరోగ్య మరియు కుటుంబ సంక్షేమ మంత్రిత్వ శాఖ క్రమానుగతంగా నిర్వహించిన జాతీయ సర్వేల ద్వారా పిల్లల పోషక స్థితిని పర్యవేక్షిస్తుంది. ఇటీవల నిర్వహించిన సమగ్ర జాతీయ పోషకాహార సర్వే   పాఠశాలలకు వెళ్లే పిల్లల పోషక స్థితిపై సమాచారాన్ని పొందుపరిచింది. ఈ సర్వే ప్రకారం, 21.9 శాతం మంది పిల్లలు కుంగిపోతున్నారు, 5 - 9 సంవత్సరాల మధ్య వయస్సులో 35.2 శాతం మంది పిల్లలు తక్కువ బరువు కలిగి ఉన్నారు, 10 - 19 సంవత్సరాల మధ్య వయస్సులో 24.1 శాతం మంది పిల్లలు తక్కువ బరువుతో ఉన్నారు.
పాఠశాలకు వెళ్లే పిల్లల పోషక స్థితిని మెరుగుపరిచేందుకు, పాఠశాలల్లో మధ్యాహ్న భోజన కార్యక్రమాన్ని కేంద్ర మానవ వనరుల అభివృద్ధి మంత్రిత్వ శాఖచే జాతీయ స్థాయిలో అమలు చేస్తోంది. జాతీయ ఆహార భద్రతా చట్టం, 2013 లోని షెడ్యూల్- II లో పేర్కొన్న పోషక ప్రమాణాల ప్రకారం పిల్లలకు మధ్యాహ్న భోజనం అందిస్తున్నారు. ప్రస్తుత  పరిస్థితులలో వండిన భోజనాన్నివేడిగా అందించడం సాధ్యం కానందున, రాష్ట్రాలు / కేంద్ర పాలిత ప్రాంతాలు ఆహార ధాన్యాలు, పప్పుధాన్యాలు, నూనె మొదలైన  వాటితో కూడిన ఆహార భద్రత అలవెన్సు  ను కోవిడ్-19 మహమ్మారి కారణంగా వారి పాఠశాలలు మూసివేయడానికి ముందు అర్హత ఉన్న పిల్లలందరికీ అందించాలని సూచించారు.
ఇంకా, జాతీయ ఆరోగ్య మిషన్  కింద రక్తహీనత ముక్త్ భారత్ వ్యూహం పిల్లలలో  మరియు కౌమార బాలికలు మరియు బాలురు  లలో రక్తహీనత నివారణ మరియు చికిత్స కోసం సేవలను అందిస్తుంది. ఈ పథకం కింద, రోగనిరోధక ఐరన్ మరియు ఫోలిక్ యాసిడ్  భర్తీ, తరచుగా పేగుల్లోని పురుగుల నిర్మూలన, డిజిటల్ పద్ధతులను ఉపయోగించి రక్తహీనతను పరీక్షించడం, చికిత్స చేయడం, మలేరియా, హిమోగ్లోబినోపతీలు మరియు ఫ్లోరోసిస్ పై ప్రత్యేక దృష్టి సారించి స్థానిక ప్రాంతాల్లో రక్తహీనత యొక్క పోషక రహిత కారణాలను పరిష్కరించడంతో పాటు. సంరక్షణతో కూడిన ఇతర చికిత్సలు పాఠశాల వేదిక ద్వారా జరుగుతున్నాయి.
కోవిడ్-19 మహమ్మారి సమయంలో, పాఠశాలకు వెళ్లే పిల్లలు మరియు కౌమార దశలోని పిల్లలకు ఐ.ఎఫ్.ఏ. అనుబంధ సేవలను అందించడంలో ఎదురౌతున్న సవాళ్ళ కారణంగా, "కోవిడ్-19 వ్యాప్తి సమయంలో అత్యవసర ఆరోగ్య సేవలను అందుబాటులో ఉంచడం" మరియు "కోవిద్-19 మహమ్మారి సమయంలోనూ, కోవిడ్ తర్వాతి పరిస్థితుల్లోనూ, పునరుత్పత్తి, ప్రసూతి, నవజాత, పిల్లల, కౌమార ఆరోగ్యం మరియు పోషకాహార సేవలను అందించడం" గురించి, కోవిడ్-19 మహమ్మారి నేపథ్యంలో సేవలను నిరంతరాయంగా కొనసాగించడానికి వీలుగా, అన్ని రాష్ట్రాలు / కేంద్ర పాలిత ప్రాంతాలకు ఆరోగ్య, కుటుంబ సంక్షేమ మంత్రిత్వ శాఖ, మార్గదర్శకాలను విడుదల చేసింది. ఈ మార్గదర్శకాల ప్రకారం, కంటైన్మెంట్ జోన్లలో నివసిస్తున్న 5-9 సంవత్సరాల పిల్లలు మరియు కౌమారదశలో 10-19 సంవత్సరాల వయస్సు గల పిల్లలతో సహా లక్ష్య వయస్సు గల వారికి ఐ.ఎఫ్.ఏ. యొక్క గృహ పంపిణీని నిర్ధారించాలని, రాష్ట్రాలు / కేంద్రపాలిత ప్రాంతాలకు సూచించడమయ్యింది. కంటైన్మెంట్ లేని జోన్లలో, గ్రామ ఆరోగ్య, పారిశుధ్య మరియు పోషకాహార రోజులలో ఈ ఐ.ఎఫ్.ఎ. అనుబంధ ఆహార పదార్ధాల పంపిణీని చేపట్టాలని సూచించారు. అన్ని వ్యక్తిగత రక్షణ చర్యలు, భౌతిక దూర నిబంధనలను పాటిస్తూ, ఫ్రంట్ లైన్ కార్మికులైన ఆశా లు / ఏ.ఎన్.ఎమ్. లు / ఏ.డబ్ల్యూ, డబ్ల్యూ లచేత ఈ పంపిణీని చేపట్టాలని సూచించారు.
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ. ఈ రోజు లోక్సభలో, లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
వాణిజ్యం, పరిశ్రమల మంత్రిత్వ శాఖ
"స్టార్ట్-అప్-ఇండియా-ఇన్నోవేషన్" వారోత్సవాల్లో భాగంగా 5వ రోజు "సపోర్టింగ్ ఎంటర్ప్రెన్యూర్స్" పై నిర్వహించిన : వెబినార్లు, కాన్ఫరెన్సు, హ్యాక్-థాన్ లు
"స్టార్టప్-ఇండియా-ఇన్నోవేషన్" వారోత్సవాల్లో భాగంగా, ఈరోజు, 5వ రోజు, భారతదేశంలో వ్యవస్థాపక పర్యావరణ వ్యవస్థ పురోగతిపై దేశవ్యాప్తంగా అనేక కార్యక్రమాలు నిర్వహించడం జరిగింది.
ఎర్నాకులం లోని ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ & మేనేజ్మెంట్ సంస్థ "ఆల్-కేరళ రోబో ఛాంపియన్షిప్" పోటీలను నిర్వహించింది. ఈ కార్యక్రమంలో భాగంగా, కేరళ వ్యాప్తంగా ఉన్న యాభైకి పైగా పాఠశాలలకు చెందిన విద్యార్థుల కోసం రాష్ట్ర స్థాయి పోటీ జరిగింది. రోబో వార్, హ్యాక్-థాన్, స్పేస్, రోబోటిక్స్, కోడింగ్ మొదలైన క్రియాశీల ఇతివృత్తాలకు సంబంధించిన అనేక ఇతర పోటీల్లో పాల్గొనడానికి విద్యార్థులకు అవకాశం కల్పించారు.
"వెబినార్-ఆన్-రెస్పాన్సిబుల్-ఇన్వెస్టింగ్-మెకానిజం" అనే అంశంపై, "స్టార్టప్-ఇండియా" ఒక వెబినార్ నిర్వహించింది. బాధ్యతాయుతమైన పెట్టుబడి యంత్రాంగం, ప్రస్తుతం ఉన్న పారిశ్రామికవేత్తలతో పాటు, ఔత్సాహిక పారిశ్రామికవేత్తలకు మద్దతు ఇచ్చే వ్యూహాలపై ఈ వెబినార్ దృష్టి సారించింది.
ఈ వెబినార్ ను ఇక్కడ వీక్షించవచ్చు :
Masterclass on Responsible Investing | 14th January 2023
జాతీయ అంకుర సంస్థల దినోత్సవాన్ని పురస్కరించుకుని, నోయిడాలోని "క్యురేటివ్స్ టెక్నాలజీస్ & కన్సల్టేషన్ సర్వీస్ ప్రైవేట్ లిమిటెడ్ సంస్థ అంకుర సంస్థల కోసం ఒక సదస్సును నిర్వహించింది. ఈ కార్యక్రమంలో భాగంగా, 'అంకుర సంస్థల కోసం అమ్మకాలు / అభివృద్ధిని అర్థంచేసుకోవడం' అదే విధంగా, 'అంకుర సంస్థలను ఎలా పెంపొందించాలి, పెట్టుబడిదారులకు ఏమి కావాలి' అనే అంశాలపై రెండు సదస్సులు జరిగాయి. ఈ కార్యక్రమంలో పెద్ద సంఖ్యలో అంకుర సంస్థల వ్యవస్థాపకులు, విద్యార్థులు, యువ ఆవిష్కర్తలు దృశ్య మాధ్యమం ద్వారా పాల్గొన్నారు.
ఐ.ఐ.ఎం. ఉదయపూర్ ఇంక్యుబేషన్ సెంటర్, జాతీయ అంకుర సంస్థల దినోత్సవాన్ని టి.ఐ.ఈ. ఉదయపూర్, సక్షం సహకారంతో, తమ కేంద్రంలో ఉత్సాహభరిత వాతావరణంలో నిర్వహించింది. ఈ కార్యక్రమంలో భాగంగా, ఒక ప్రత్యేక ప్యానెల్ చర్చ, నాలెడ్జ్ సెషన్లతో పాటు, కొన్ని ఎంపిక చేసిన గుర్తింపు పొందిన అంకుర సంస్థలను సత్కరించాలని కూడా నిర్ణయించారు.
విద్యార్థులు, వ్యవస్థాపకులు, అంకుర సంస్థల ఔత్సాహికుల కోసం, "వ్యవస్థాపకత" అనే అంశంపై, ముంబైలోని వీరమాత జిజాబాయి సాంకేతిక సంస్థకు చెందిన "టెక్నాలజీ-బిజినెస్-ఇంక్యుబేటర్" సంస్థ "సెంటినరీ హ్యాకథాన్" ను నిర్వహించింది. వీటికి అదనంగా, ఈ కేంద్రంలో రోజంతా ‘ఐడియా & ఇన్నోవేషన్ పోటీ’ నిర్వహించి, విజేతలకు అద్భుతమైన బహుమతులు ప్రదానం చేశారు.
ఈనాటి రాష్ట్ర స్థాయి సదస్సును పుణె కు చెందిన "ఐడియాస్-టు-ఇంపాక్ట్స్-ఇన్నోవేషన్స్-ప్రైవేట్-లిమిటెడ్" సంస్థ నిర్వహించింది. ఈ సదస్సులో 400 కంటే ఎక్కువ నమోదిత అంకుర సంస్థలతో పాటు ముఫై మంది కంటే ఎక్కువగా పెట్టుబడిదారులు పాల్గొన్నారు. ఒక నిపుణుడి కీలకోపన్యాసంతో ఈ సదస్సు ప్రారంభమైంది. ఆ తర్వాత ‘స్టార్టప్-ఎగ్జిట్స్-అండ్-ఫండ్-రైజింగ్’ అనే అంశంపైన, ‘ఇన్వెస్ట్మెంట్- ల్యాండ్స్కేప్- ఇన్- ఇండియా’ అనే అంశంపైనా జరిగిన రెండు ప్యానెల్ చర్చల్లో పూణేకి చెందిన పలువురు పెట్టుబడిదారులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
న్యూఢిల్లీ లోని ఏ ఐ ఐ ఎం ఎస్  లో డాక్టర్ భారతీ ప్రవీణ్ పవార్ అధ్యక్షతన ఘనంగా జరిగిన 67వ వ్యవస్థాపక దినోత్సవ వేడుకలు
దేశ ఆరోగ్య సంరక్షణ వ్యవస్థ రోగనిర్ధారణ మరియు నిర్వహణ సౌకర్యాలను అందించడంలో మాత్రమే కాకుండా మరణాలను తగ్గించడంలో మరియు అనారోగ్యం నుంచి గరిష్టంగా కోలుకోవడంలో కూడా గొప్ప సామర్థ్యాన్ని ప్రదర్శించింది - డాక్టర్ భారతి పవార్
" ఏ ఐ ఐ ఎం ఎస్ న్యూఢిల్లీ ఇతర ఇన్స్టిట్యూట్ ఆఫ్ ఎక్సలెన్స్లతో తన విజ్ఞాన నిధి తో బలమైన మరియు ఆరోగ్యవంతమైన భారతదేశాన్ని నిర్మించడానికి మార్గదర్శి గా నడుస్తోంది"
"దేశ ఆరోగ్య సంరక్షణ వ్యవస్థ రోగనిర్ధారణ నిర్వహణ సౌకర్యాలను అందించడంలో మాత్రమే కాకుండా మరణాలను తగ్గించడంలో అలాగే ఎక్కువ మంది అనారోగ్యం నుంచి కోలుకోవడంలో కూడా అత్యుత్తమ సామర్థ్యాన్ని ప్రదర్శించింది" అని న్యూ ఢిల్లీలోని ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ 67వ వ్యవస్థాపక దినోత్సవ వేడుకలకు అధ్యక్షత వహించిన కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ తెలిపారు. పరిశోధన విభాగంలో ప్రథమ శ్రేణి 10 విద్యా సంస్థల్లో ఏ ఐ ఐ ఎం ఎస్ ర్యాంకింగ్పై డాక్టర్ భారతీ ప్రవీణ్ పవార్ సంతోషం వ్యక్తం చేశారు. పరిశోధనతో పాటు రోగి సంరక్షణ సేవా తత్పరత ఉన్న ఏకైక సంస్థ ఇదేనని ఆమె అన్నారు. భారత ప్రభుత్వ విద్యా మంత్రిత్వ శాఖ జారీ చేసిన నేషనల్ ఇన్స్టిట్యూట్ ర్యాంకింగ్ ఫ్రేమ్వర్క్  ప్రకారం న్యూఢిల్లీలోని ఎయిమ్స్ వైద్య సంస్థల్లో వరుసగా ఐదవ సంవత్సరం ప్రథమ స్థానంలో నిలవడం గర్వించదగ్గ విషయమని ఆమె ప్రశంసించారు. రాబోయే సంవత్సరాల్లో కూడా ర్యాంకింగ్ను కొనసాగించాలని ఆమె అధికారులను కోరారు. “విజయం సాధించడం అనేది ఒక ప్రయాణం, గమ్యం కాదు. మనం ఉన్నత ప్రమాణాలను కొనసాగించడమే కాకుండా కొత్త మైలురాళ్లను నెలకొల్పడానికి కృషి చేయాలి మరియు వాటిని సాధించడానికి కృషి చేయాలి” అని ఆమె తెలిపారు.
"ఏ ఐ ఐ ఎం ఎస్ న్యూఢిల్లీ ఇతర ఇన్స్టిట్యూట్ ఆఫ్ ఎక్సలెన్స్లతో తన విజ్ఞాన నిధి తో బలమైన ఆరోగ్యవంతమైన భారతదేశాన్ని నిర్మించడానికి మార్గదర్శి గా నడుస్తోంది" అని ఆమె పేర్కొంది.
"అందరికీ చేరువలో సంపూర్ణ ఆరోగ్యం అనే లక్ష్యం గురించి మాట్లాడేటప్పుడు, మనం దానిలో మూడు అంశాలను చేర్చాము. మొదటిగా, ఆధునిక వైద్య శాస్త్రానికి సంబంధించిన మౌలిక సదుపాయాల కల్పన మరియు మానవ వనరుల విస్తరణ. రెండవది, సాంప్రదాయ భారతీయ వైద్య విధానంలో పరిశోధనను ప్రోత్సహించడం మరియు ఆరోగ్య సంరక్షణ వ్యవస్థలో దాని చురుకైన పాత్ర మరియు మూడవది ఆధునిక మరియు భవిష్యత్తు సాంకేతికత ద్వారా దేశంలోని ప్రతి వ్యక్తికి మరియు ప్రతి గ్రామానికి మెరుగైన మరియు సరసమైన ఆరోగ్య సంరక్షణ సౌకర్యాలను అందించడం”, అని ఆమె జోడించారు. మన ప్రధాన మంత్రి శ్రీ నరేంద్ర మోదీ జీ నాయకత్వం లో గ్రామ స్థాయి లో ఆరోగ్య సంరక్షణకు ప్రాధాన్యతనిస్తూనే, నివారణకు, సంరక్షణకు మరింత ప్రాధాన్యతనిస్తూ సమగ్రంగా పనిచేయడం కేంద్ర ప్రభుత్వ యోజన. పేదలు వైద్యం పై చేసే ఖర్చును తగ్గించడంతోపాటు వైద్యుల సంఖ్యను వేగంగా పెంచేందుకు ప్రయత్నాలు జరుగుతున్నాయి” అని ఆమె తెలిపారు.
“ ఎయిమ్స్ టుడే అండ్ విజన్ ఫర్ 2047” అనే అంశంపై ఎయిమ్స్ లో ఏర్పాటు చేసిన ప్రదర్శనను డాక్టర్ భారతి ప్రవీణ్ పవార్ సందర్శించారు. అత్యుత్తమ పనితీరు కనబరిచిన ఉద్యోగులకు అవార్డులను ప్రదానం చేశారు.
కార్యక్రమంలో ఎయిమ్స్ న్యూఢిల్లీ డైరెక్టర్ డాక్టర్ ఎం. శ్రీనివాస్, అలాగే ఎయిమ్స్ అధ్యాపకులు పాల్గొన్నారు.
ప్రధాన మంత్రి కార్యాలయం
శివగిరి మఠం పూర్వ అధిపతి స్వామి ప్రకాశానంద జీ కన్నుమూత పట్ల సంతాపం తెలిపిన ప్రధాన మంత్రి
శివగిరి మఠం పూర్వ అధిపతి స్వామి ప్రకాశానంద జీ మృతి పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
(‘‘ స్వామి ప్రకాశానంద జీ ఒక జ్ఞాన జ్యోతి. అంతేకాదు, ఆధ్యాత్మిక జ్యోతి కూడాను. ఆయన నిస్వార్థ సేవా కార్యాలు నిరుపేదల కు సాధికారిత ను కల్పించాయి. శ్రీ నారాయణ గురు పవిత్ర ఆశయాల కు లోకప్రియత్వాన్ని సాధించి పెట్టడం లో స్వామి ప్రకాశానంద జీ అగ్రగామి గా నిలచారు. స్వామి ప్రకాశానంద జీ మరణం తో నేను ఎంతో వేదన కు లోనయ్యాను. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
పర్యటక మంత్రిత్వ శాఖ
పర్యాటక రంగంలో భారత్- సౌదీ అరేబియాల మధ్య అవగాహనా ఒప్పందంపై సంతకానికి కేంద్ర కేబినెట్ ఆమోదం తెలిపింది.
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్, భారత ప్రభుత్వ పర్యాటక మంత్రిత్వ శాఖ, సౌదీ పర్యాటక కమిషన్, నేషనల్ హెరిటేజ్ ఆఫ్ కింగ్డమ్ ఆఫ్ సౌదీ అరేబియాల మధ్య పర్యాటక రంగంలో పరస్పర సహకారాన్ని బలోపేతం చేసుకునేందుకు ఉద్దేశించిన అవగాహనా ఒప్పందంపై సంతకాలకు ఆమోదం తెలిపింది.
అవగాహనా ఒప్పందంలోని ముఖ్యాంశాలు:
ఎ)పర్యాటక అభివృద్ధి , హోటళ్లు , రిసార్టులు, వసతి సౌకర్యాలు, పర్యాటకరంగ సమాచారం, గణాంకాలు, ఎగ్జిబిషన్, ఈవెంట్ పర్యాటక రంగానికి సంబంధించి ఉభయదేశాలలో చేపట్టే ఇతర కార్యకలాపాలు, టూరిజం అభివృద్ధి, ప్రణాళఙక, పెట్టుబడి, లైసెన్సింగ్, టూరిజం సదుపాయాల మార్కెటింగ్, నిర్వహణ, వ్యవసాయ పర్యాటకం, ఎడారి పర్యాటకం వంటి వాటికి సంబంధించి సమాచారాన్ని, చట్టాల తయారీలో నైపుణ్యాన్ని ఇచ్చిపుచ్చుకోవడం.
బి) మీడియా ప్రచురణలు, పర్యాటక రంగానికి సంబంధించిన ఫిల్మ్లను ఇచ్చిపుచ్చుకోవడం,ఉభయదేశాలకు సంబంధించిన నిపుణులను , పర్యాటక రంగానికి చెందిన మీడియా ప్రతినిధులను ఒకదేశానికి చెందిన వారిని మరో దేశంలో పర్యటించేలా ప్రోత్సహించడం
సి) సంబంధిత దేశాలలో గల పర్యాటక పెట్టుబడి అవకాశాలను తెలియజేయడం, టూరిజం ప్రాజెక్టులలో పరస్పర పర్యాటక పెట్టుబడులను ప్రోత్సహించడం.
డి) సంయుక్త పర్యాటక ఈవెంట్ల నిర్వహణను ప్రోత్సహించడం, ఎగ్జిబిషన్లలో పాల్గొనడం, సదస్సులు, సమావేశాలను ఉభయ దేశాలలో నిర్వహించడం ద్వారా పర్యాటక రంగ అభివృద్ధికి దోహదపడడం, ఉమ్మడి పర్యాటక దార్శనికతకు ఒక స్పష్టమైన రూపు నివ్వడం
ఇ) ఉభయదేశాలలో పర్యాటక విద్య, శిక్షణ రంగంలో కృషి చేస్తున్న ప్రభుత్వ , ప్రవేటు విద్యాసంస్థలను ప్రోత్సహించడం.
ఎఫ్) పర్యాటకరంగం సాంకేతిక పరిజ్ఞానంలో వినూత్న అనుభవాలు, సలహా సేవలను పరస్పరం మార్పిడి చేసుకోవడం
జి) అంతర్జాతీయ వేదికలపైన , అంతర్జాతీయ సంస్థలలో పర్యాటక రంగానికి చెందిన అంశాలపై పరస్పర సహకారాన్ని ఇచ్చిపుచ్చుకోవడం, సమన్వయంతో పనిచేయడం.
నేపథ్యం:
ఇండియా, సౌదీ అరేబియాలు ఎంతోకాలంగా బలమైన ఆర్థిక, దౌత్యపరమైన సంబంధాలను కలిగి ఉన్నాయి. ఉభయ దేశాలూ తమ మధ్య సంబంధాలను మరింత బలపరుచుకుంటూ , వ్యవస్థీకృత సంబంధాలను పర్యాటక రంగంలో మరింత వృద్ధి చేసుకునేందుకు భారత పర్యాటక మంత్రిత్వశాఖ, సౌదీ కమిషన్ ఫర్ టూరిజం, నేషనల్ హెరిటేజ్, సౌదీ అరేబియాలే ఒక అవగాహనా ఒప్పందంపై సంతకాలు చేశాయి.
పశ్చిమాసియాకు, ఇండియాకు సౌదీ అరేబియా ఒక ముఖ్యమైన పర్యాటక మార్కెట్. సౌదీ అరేబియాతో అవగాహనా ఒప్పందంపై సంతకాల వల్ల ఈ మార్కెట్ నుంచి పర్యాటకులు ఎక్కువమంది రావడానికి ఇది దోహదపడుతుంది.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారతదేశం రోజుకు సగటున 9 మిలియన్ల కంటే ఎక్కువ ప్రత్యక్ష ప్రయోజన బదిలీ  చెల్లింపులను చేసింది 
రోజుకు సగటున 284 మిలియన్ల డిజిటల్ లావాదేవీలు జరుగుతున్నాయి
ప్రస్తుతం డిజిటల్ చెల్లింపుల్లో భారత్ ప్రపంచంలోనే అగ్రగామిగా ఉంది. అలాగే, ప్రజల జీవితాలను మరియు పాలనను మెరుగుపరచడానికి సాంకేతికతను ఉపయోగించడంలో భారతదేశం అగ్రగామిగా ఉంది. భారతీయ మార్కెట్ మరియు ఇతర రంగాలలో అమలు చేయబడిన డిజిటల్ పరిష్కారాలను ప్రపంచవ్యాప్తంగా ఉన్న దేశాలు అసూయతో చూస్తున్నాయి. భారతదేశం డిజిటల్లో అగ్రగామిగా ఉంది. డిజిటల్, భారతదేశాన్ని హైలైట్ చేస్తోంది. కేంద్ర ఎలక్ట్రానిక్స్ మరియు ఇన్ఫర్మేషన్ టెక్నాలజీ శాఖ సహాయ మంత్రి శ్రీ రాజీవ్ చంద్రశేఖర్ మాట్లాడుతూ ప్రధాని మోదీ విజన్కు మనం కృతజ్ఞతలు తెలియజేయాలి. డిజిటల్ మనీ ట్రాన్స్ఫర్ మరియు ప్రత్యక్ష ప్రయోజన బదిలీ  విజయవంతమైన విషయం గురించి ఆయన మాట్లాడుతూ.. 2013 నుండి, ప్రత్యక్ష ప్రయోజన బదిలీ ద్వారా రూ.24.8 కోట్లకు పైగా బదిలీ చేయబడింది. 2021-22 ఆర్థిక సంవత్సరంలో, ఇది రూ.6.3 లక్షల కోట్లు. అంటే రోజుకు సగటున 90 లక్షలకు పైగా ప్రత్యక్ష ప్రయోజన బదిలీలు జరిగాయి. ప్రధానమంత్రి రైతు ఆదాయ మద్దతు పథకం కింద 10 కోట్ల మంది లబ్ధిదారుల బ్యాంకు ఖాతాలకు దాదాపు రూ.20,000 కోట్లు బదిలీ చేశారు.
2021-22 సంవత్సరంలోనే 8,840 కోట్లకు పైగా డిజిటల్ మనీ లావాదేవీలు జరిగాయి. 2022-23 ఆర్థిక సంవత్సరంలో దాదాపు రూ. 3,300 కోట్లు., రోజుకు సగటున 28.4 కోట్ల డిజిటల్ మనీ లావాదేవీలు జరిగాయి,
డిజిటల్ రంగంలో పెట్టుబడులు  భారతదేశ విజయానికి ఉదాహరణ. 'అభివృద్ధి చెందుతున్న' దేశాలే కాకుండా 'అభివృద్ధి చెందిన' దేశాలు కూడా దీని నుండి నేర్చుకోవచ్చు.